Карацей, для мяне відавочна, што аўтары ініцыятывы не з таго канца пачынаюць. Зрэшты, гэта іх праблемы, не буду тут улазіць у чыста палітычны аналіз (хаця зрабіў бы яго болей бязлітасным, чым Шрайбман). А хачу падкрэсліць вось што: сам адлуп Шрайбману — штучны, высмактаны з пальца, дэмагагічны. Сэнс жа разваг журналіста не ў тым, каб абяліць прадстаўнікоў рэжыму, а ў тым, каб звярнуць увагу, што чарговая ідэя апазіцыянераў можа бумерангам ударыць па іх саміх.